Pa vez bet tennet dizamant Mantell warezus holl ma skiant Pa vez bet diskaret moger Ma c ' halon hesk , bresk ha tener Pa vez bet roget geriadur Ma santadoù ha ma natur Pa vez bet pulluc ' het didro Ar spi am eus evit ma bro Pa vez bet diverket taolenn An dazont sklaer am eus em fenn Pa vez bet dinac ' het ma gwir Da gaout ur perak ha peogwir Pa vez bet nac ' het din ivez An disterañ preder nevez Pa vez bet lamet diganin Ma gwarezwisk eurvad boutin Pa vez bet peurlazhet ennon An tan a ra trid ma c ' halon Pa vez bet skrapet diganti Holl ma c ' harantez eviti Pa vez bet difennet a - grenn Huchal ma fulor a - bouez penn Ne chom mui nemet en diwezh An aon , ar c ' hoant , ar boan , ar vezh